Legal Document

Category: 577

Text:
24. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 70 της 14/22 Ιαν. 1966 (ΦΕΚ Α΄15) Περί αυξήσεως των υπό του Ταμείου Συντάξεων Αυτοκινητιστών καταβαλλομένων συντάξεων και κατωτάτων ορίων αυτών. Έχοντες υπ’ όψιν: 1.Τας διατάξεις του άρθρ. 23 του Ν.Δ. 4197/61 «περί του Ταμείου Συντάξεων Αυτοκινητιστών και άλλων τινών διατάξεων». 2.Προτάσεις του Διοικητικού Συμβουλίου του Ταμείου Συντάξεων Αυτοκινητιστών, υποβληθείσας ημίν δια των υπ’ αριθ. 27055/7890/65 και 83511/65 αναφορών του ως άνω Ταμείου. 3.Γνώμην του Συμβουλίου Κοινωνικής Ασφαλίσεως, διατυπωθείσαν κατά την υπ’ αριθ. 17/2.12.65 συνεδρίασιν αυτού της ΙΔ΄ Περιόδου. 4.Γνωμοδότησιν του Συμβουλίου Επικρατείας υπ’ αριθ. 1183/65, προτάσει του Ημετέρου επί της Εργασίας Υπουργού, απεφασίσαμεν και διατάσσομεν: Άρθρον μόνον.-1.Από της 1ης του επομένου της δημοσιεύσεως του παρόντος μηνός το υπό του εδαφ. α΄ της παρ. 1 του άρθρ. 14 του Ν.Δ. 4197/61 προβλεπόμενον σταθερόν ποσόν αυξάνεται εις δραχ. 550. 2.Από της αυτής ως άνω ημερομηνίας αυξάνονται κατά 10% αι υπό του Τ.Σ.Α. καταβαλλόμεναι ήδη συντάξεις, ων η έναρξις εμπίπτει εις το προ ταύτης χρονικόν διάστημα ως και αι συντάξεις αι μη αναπροσαρμοσθείσαι κατ’ εφαρμογήν των διατάξεων της παρ. 1 του άρθρ. 21 του Ν.Δ. 4197/1961, εφ’ όσον, δι’ αμφοτέρας τας κατηγορίας, το ποσόν της ήδη λαμβανομένης συντάξεως, κατ’ εφαρμογήν των διατάξεων της παρ. 1 του άρθρ. 14 του Ν.Δ. 4197/61 είναι ίσον ή ανώτερον των υπό του Β.Δ. 58/1964 καθορισθέντων κατωτάτων ορίων συντάξεων. 3.Από της αυτής ως άνω ημερομηνίας αυξάνονται τα κατώτατα όρια των υπό του Τ.Σ.Α. χορηγουμένων συντάξεων ως ακολούθως: α)Εις δραχ. 850 δια τας συντάξεις λόγω αναπηρίας. β)Εις δραχ. 750 δια τας συντάξεις λόγω γήρατος και γ)Εις δραχ. 650 δια τας συντάξεις λόγω θανάτου. (Αντί της σελ. 1390,01) Σελ. 1390,01 (α) 285 – 119 Ταμείο Ασφαλίσεως Αυτοκινητιστών (Τ.Σ.Α.) 39.Ν.β.23-24 53